สวัสดีครับได้ขริบอวัยวะเพศมา 6 เดือนแล้วครับ แบบ High Tightอยากให้รอยเย็บแผลเรียบเนียนขึ้น ใช้ครีมตัวไหนดีครับอย่างครีม Dermatix Ultra ผมกลัวไปโดนตรงส่วนหัวอวัยวะเพศครับได้ซื้อมาแต่ยังไม่ได้ใช้ เพราะเห็นข้อบ่งใช้ว่าห้ามใช้กับผิวส่วน Mucous membrane ครับขอบครับ
สวัสดีค่ะ แผลเป็น เกิดขึ้นจากกระบวนการของการรักษาแผลที่ร่างกายสร้างขึ้น ไม่ว่าจะเป็นแผลจากอุบัติเหตุ แผลผ่าตัด แผลไฟไหม้น้ำร้อนลวก จะตามมาด้วยการผลิตโปรตีนชนิดหนึ่งที่ชื่อว่าคอลลาเจนเพื่อช่วยสร้างเนื้อเยื่อที่ถูกทำลายขึ้นใหม่ ทำให้บาดแผลหายเป็นปกติในที่สุดจากที่กล่าวมา การมีแผลหลังการขลิบอวัยวะเพศชาย น่าจะเป็นแผลขนาดเล็ก อาจมีรอยกรีดได้เล็กน้อย ซึ่งอาจจะมีการสร้างเนื้อเยื่อที่มากขึ้นกว่าปกติมาซ่อมแซมทำให้เห็นเป็นรอยนูน หรืออาจจะเป็นรอยขาวๆแล้วฝ่อลงไปวิธีรักษาแผลเป็นขึ้นอยู่กับลักษณะประเภทและอายุของแผลเป็นเช่นการใช้เจลหรือแผ่นซิลิโคนลดแผลเป็น ควรใช้ติดต่อกันอย่างน้อย 3 เดือน ใช้สำหรับลดความแดงของแผลเป็น และอาจช่วยลดขนาดของคีย์ลอยด์หรือแผลเป็นชนิดนูนที่ไม่ขยายใหญ่ให้เล็กลงได้ การฉีดคอร์ติโคสเตียรอยด์สำหรับแผลเป็นนูนที่ไม่ขยาย หรือการผ่าตัดแผลเป็น วิธีการรักษาที่อาจช่วยเปลี่ยนลักษณะของแผลเป็น เปลี่ยนตำแหน่ง รูปร่าง ความกว้าง รวมถึงทำให้แผลที่บริเวณข้อต่อหายตึงและการเคลื่อนไหวดีขึ้นได้ (เหมาะกับบริเวณข้อต่อ) แต่ข้อควรระวังคือ อาจทำให้แผลเป็นนูนแย่กว่าเดิมได้ส่วนการทายาเพื่อช่วยลบรอยแผลเป็น ควรเลือกชนิดยาที่อ่อนโยนเหมาะกับผิวหนังบางๆตรงบริเวณเยื่อบุอวัยวะเพศ หากยาได้ระบุว่าไม่ควรใช้กับบริเวณเยื่อบุอวัยวะเพศก็ไม่ควรใช้ เพราะอาจก่อให้เกิดการระคายเคืองได้ แนะนำการไปพบแพทย์ที่ผ่าตัด หรือแพทย์เฉพาะทางด้านการรักษาแผลเป็น เช่นแพทย์ผิวหนัง หรือศัลยแพทย์ เพื่อตรวจประเมินอาการว่าเป็นแผลเป็นชนิดใด และควรได้รับการรักษาแบบใดจึงจะเหมาะสมค่ะ